CELEX: 62021TN0410
Language: mt
Date: 2021-07-08 00:00:00
Title: Kawża T-410/21: Rikors ippreżentat fit-8 ta’ Lulju 2021 – Ferriera Valsabbia u Valsabbia Investimenti vs Il-Kummissjoni

25.10.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 431/39
            
         
      Rikors ippreżentat fit-8 ta’ Lulju 2021 – Ferriera Valsabbia u Valsabbia Investimenti vs Il-Kummissjoni
      (Kawża T-410/21)
      (2021/C 431/47)
      Lingwa tal-kawża: it-Taljan
      
         Partijiet
      
      
         Rikorrent: Ferriera Valsabbia Spa (Odolo, l-Italja), Valsabbia Investimenti SpA (Odolo) (rappreżentanti: D. Fosselard, D. Slater u G. Carnazza, avukati)
      
         Konvenut: Il-Kummissjoni Ewropea
      
         Talbiet
      
      Ir-rikorrenti jitolbu li l-Qorti Ġenerali jogħġobha:
      
                  —
               
               
                  i. tikkundanna lill-Unjoni Ewropea, irrappreżentata mill-Kummissjoni, tħallas l-interessi moratorji fuq l-ammont ta’ EUR 10 250 000 bir-rata ffissata mill-Bank Ċentrali Ewropew (BĊE) għat-tranżazzjonijiet ta’ rifinanzjament prinċipali tiegħu, fis-seħħ fl-ewwel jum kalendarju tax-xahar tal-iskadenza, miżjud bi tliet punti u nofs perċentwali, għall-perijodu inkluż bejn id-9 ta’ Marzu 2010 u l-14 ta’ Novembru 2017, bit-tnaqqis tal-interessi ugwali għal EUR 372 812,31 li diġà tħallsu lir-rikorrenti, u b’hekk għal ammont ugwali għal EUR 3 174 389,74, jew, sussidjarjament, għall-ħlas tal-interessi moratorji kkalkolati bir-rata li l-Qorti Ġenerali tqis xierqa;
               
            
                  —
               
               
                  ii. tikkundanna lill-Unjoni, irrappreżentata mill-Kummissjoni, tħallas l-interessi moratorji fuq l-ammont imsemmi fil-punt (i) preċedenti, għall-perijodu inklużbejn l-14 ta’ Novembru 2017 u d-data tal-ħlas effettiv, bir-rata ffissata mill-Bank Ċentrali Ewropew għat-tranżazzjonijiet ta’ rifinanzjament prinċipali tiegħu, fis-seħħ fl-ewwel jum kalendarju tax-xahar tal-iskadenza, miżjud bi tliet punti u nofs perċentwali, jew, sussidjarjament, bir-rata li l-Qorti Ġenerali tqis xierqa;
               
            
                  —
               
               
                  iii. sussidjarjament, fir-rigward tal-punt (ii) preċedenti, tikkundanna lill-Unjoni, irrappreżentata mill-Kummissjoni, tħallas l-interessi moratorji fuq l-ammont imsemmi fil-punt (i) għall-perijodu inkluż bejn it-2 ta’ Marzu 2021 u d-data tal-ħlas effettiv, bir-rata ffissata mill-Bank Ċentrali Ewropew għat-tranżazzjonijiet ta’ rifinanzjament prinċipali tiegħu, fis-seħħ fl-ewwel jum kalendarju tax-xahar tal-iskadenza, miżjud bi tliet punti u nofs perċentwali, jew, sussidjarjament, bir-rata li l-Qorti Ġenerali tqis xierqa;
               
            
                  —
               
               
                  iv. barra minn hekk jew, sussidjarjament, tannulla l-komunikazzjoni tal-Kummissjoni tat-30 ta’ April 2021 Ref. Ares(2021) 2904093;
               
            
                  —
               
               
                  v. tikkundanna lill-Kummissjoni għall-ispejjeż.
               
            
         Motivi u argumenti prinċipali
      
      Insostenn tar-rikors tagħhom, ir-rikorrenti jinvokaw tliet motivi.
      
                  1.
               
               
                  L-ewwel motiv ibbażat fuq talba għad-danni, fir-rigward tal-eżekuzzjoni żbaljata, mill-Kummissjoni, tas-sentenza tal-21 ta’ Settembru 2017, Ferriera Valsabbia et vs Il-Kummissjoni (C-86/15 P u C-87/15 P, EU:C:2017:717), bi ksur tal-Artikolu 266(1) TFUE u tal-Artikolu 41(3) tal-Karta tad-Drittijiet Fundamentali tal-Unjoni Ewropea.
                  F’dan ir-rigward huwa osservat li l-Kummissjoni ma wettqitx il-ħlas sħiħ tal-interessi moratorji fuq is-sanzjoni rrimborsata b’riżultat tas-sentenza.
               
            
                  2.
               
               
                  It-tieni motiv ibbażat fuq talba għal annullament, fir-rigward tal-ksur u tal-applikazzjoni żbaljata tal-Artikoli 266 u 296 TFUE. Ksur u applikazzjoni żbaljata tal-Artikolu 46 tal-Istatut tal-Qorti tal-Ġustizzja tal-Unjoni Ewropea. Nuqqas ta’ motivazzjoni fl-ittra tal-Kummissjoni tat-30 ta’ April 2021. Żball ta’ liġi u żball manifest ta’ evalwazzjoni.
                  F’dan ir-rigward huwa osservat li l-ittra li permezz tagħha l-Kummissjoni rrifjutat li tħallas l-interessi moratorji lir-rikorrenti, hija nieqsa minn motivazzjoni xierqa u tikser il-prinċipji fil-qasam tal-preskrizzjoni.
               
            
                  3.
               
               
                  It-tielet motiv ibbażat fuq talba għal annullament, fir-rigward tal-ksur u tal-applikazzjoni żbaljata tal-Artikoli 266 TFUE u tar-Regolament ta’ Delega tal-Kummissjoni (UE) Nru 1268/2012 tad-29 ta’ Ottubru 2012 dwar ir-regoli tal-applikazzjoni tar-Regolament (UE, Euratom) Nru 966/2012 tal-Parlament Ewropew u tal-Kunsill dwar ir-regoli finanzjarji applikabbli għall-baġit ġenerali tal-Unjoni (1).
                  F’dan ir-rigward huwa osservat li l-Artikolu 85a(2) tar-Regolament tal-Kummissjoni (KE, EURATOM) Nru 2342/2002 tat-23 ta’ Diċembru 2002 li jippreskrivi regoli ddettaljati għall-implimentazzjoni tar-Regolament tal-Kunsill (KE, Euratom) Nru 1605/2002 fuq ir-Regolamenti Finanzjaru li jgħodd għall-baġit ġenerali tal-Komunitajiet Ewropej (2), invokat mill-Kummissjoni fl-ittra tagħha tat-30 ta’ April 2021, ma kienx għadu fis-seħħ fil-mument tar-rimbors tas-sanzjoni, u b’hekk ma kienx iktar applikabbli.
               
            
         (1)  ĠU 2012, L 362, p. 1.
      
         (2)  ĠU 2002, L 357, p. 1.